
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"РАҪҪЕЙ ФЕДЕРАЦИЙӖН НАЛУКСЕМПЕ 
ТӲЛЕВСЕМ ҪИНЧЕН КАЛАКАН САККУНӖСЕМПЕ РАҪҪЕЙ ФЕДЕРАЦИЙӖН СУБЪЕКЧӖСЕНЕ ШАНСА ПАНӐ НАЛУК ЙӖРКЕЛӖВӖН ЧӐВАШ РЕСПУБЛИКИНЧИ ЫЙТӐВӖСЕМ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи нарӑс уйӑхӗн 13-мӗшӗнче
йышӑннӑ

1 статья
Чӑваш Республикин "Раҫҫей Федерацийӗн налуксемпе тӳлевсем ҫинчен калакан саккунӗсемпе Раҫҫей Федерацийӗн субъекчӗсене шанса панӑ налук йӗркелӗвӗн Чӑваш Республикинчи ыйтӑвӗсем ҫинчен" 2001 ҫулхи утӑ уйӑхӗн 23-мӗшӗнчи 38 №-лӗ саккунне (Чӑваш Республикин Патшалӑх Канашӗн ведомоҫӗсем, 2001, 42, 45 №-сем; 2002, 46, 49, 52 №-сем; 2003, 54, 57 №-сем; 2004, 59, 61 №-сем; 2005, 64, 65 №-сем; 2006, 72 №; 2007, 73, 74 №-сем; 2008, 76 №; 2009, 80, 82 №-сем; 2010, 87 №; 2011, 90, 91 №-сем; 2012, 96 №; "Республика" хаҫат, 2012, юпа уйӑхӗн 5-мӗшӗ; Чӑваш Республикин Саккунӗсен пуххи, 2013, 3, 10 №-сем; 2014, 9, 11 №-сем; 2015, 6, 10 №-сем; 2016, 6, 11 №-сем; 2017, 11 №; "Республика" хаҫат, 2018, нарӑс уйӑхӗн 21-мӗшӗ, авӑн уйӑхӗн 19-мӗшӗ; 2019, нарӑс уйӑхӗн 20-мӗшӗ, юпа уйӑхӗн 18-мӗшӗ, раштав уйӑхӗн 26-мӗшӗ; 2020, ҫу уйӑхӗн 7-мӗшӗ, раштав уйӑхӗн 2-мӗшӗ; 2021, ҫу уйӑхӗн 26-мӗшӗ, чӳк уйӑхӗн 17-мӗшӗ; 2022, юпа уйӑхӗн 5-мӗшӗ, раштав уйӑхӗн 28-мӗшӗ; 2023, чӳк уйӑхӗн 8-мӗшӗ, раштав уйӑхӗн 27-мӗшӗ; 2024, ҫӗртме уйӑхӗн 27-мӗшӗ, юпа уйӑхӗн 16-мӗшӗ) ҫакӑн пек улшӑнусем кӗртес:
1) 15 статьян 3-мӗш пункчӗн иккӗмӗш абзацӗ хӑйӗн вӑйне ҫухатнӑ тесе йышӑнас;
2) 16 статьян 1-мӗш пункчӗн 6-мӗш ҫум пункчӗ хӑйӗн вӑйне ҫухатнӑ тесе йышӑнас;
3) 33 статьяра:
а) тӑххӑрмӗш абзаца ҫакӑн пек ҫырса хурас:
"Чӑваш Республикинче пурӑнакан, Украина, Донецк Халӑх Республикин, Луганск Халӑх Республикин, Херсон тата Запорожье облаҫӗсен территорийӗсенче ятарлӑ ҫар операцине хутшӑнакан (хутшӑннӑ) Раҫҫей Федерацийӗн ҫак гражданӗсене: Раҫҫей Федерацийӗн Президенчӗн "Раҫҫей Федерацийӗнче тулли мар мобилизаци тума пӗлтерни ҫинчен" 2022 ҫулхи авӑн уйӑхӗн 21-мӗшӗнчи 647 №-лӗ Указӗпе килӗшӳллӗн Раҫҫей Федерацийӗн Хӗҫ-пӑшаллӑ Вӑйӗсене ҫар службине мобилизаци туса чӗннӗ ҫынсене; Раҫҫей Федерацийӗн Хӗҫ-пӑшаллӑ Вӑйӗсенче ҫар службине контрактпа иртекенсене, Чӑваш Республикин территорийӗнче вырнаҫса тӑракан ҫар чаҫӗсенче ҫар службине контрактпа иртекенсене; Раҫҫей Федерацийӗн Хӗҫ-пӑшаллӑ Вӑйӗсем умӗнче тӑракан задачӑсене пурнӑҫлама хӑйсен ирӗкӗпе пулӑшасси ҫинчен калакан контракт тунӑ ҫынсене; Раҫҫей Федерацийӗн наци гвардийӗн ҫарӗсенчи ҫар служащийӗсене, Раҫҫей Федерацийӗн наци гвардийӗн ҫарӗсенче ҫар службинче тӑракан тата полицин ятарлӑ ҫар званийӗллӗ ҫынсене; федераци патшалӑх органӗсен Чӑваш Республикин территорийӗнче вырнаҫнӑ территори органӗсен ӗҫченӗсене 150 лаша вӑйӗ таран (150 лаша вӑйне кӗртсе) (110,33 кВт таран) двигатель хӑвачӗллӗ ҫӑмӑл автомобильсем тӗлӗшпе.";
ӑ) вун виҫҫӗмӗш абзацра "2025 ҫулхи кӑрлач уйӑхӗн 1-мӗшӗччен" сӑмахсене "2028 ҫулхи кӑрлач уйӑхӗн 1-мӗшӗччен" сӑмахсемпе улӑштарас;
4) 39 статьян 2.9-мӗш пунктне ҫакӑн пек ҫырса хурас: 
"2.9. Уйрӑм предпринимательсем ҫулталӑкра илме пултаракан ҫак статьян 2-мӗш пунктӗнче палӑртнӑ тупӑш виҫине патентсем вӑйра тӑракан территорисене шута илсе Чӑваш Республикинчи муниципаллӑ пӗрлӗхсен ҫак ушкӑнӗсем тӑрӑх уйрӑммӑн палӑртаҫҫӗ (ҫак статьян 2-мӗш пунктӗнчи таблицӑн 10-мӗш, 11-мӗш, 32-мӗш, 33-мӗш тата 46-мӗш позицийӗсенче предприниматель ӗҫ-хӗлӗн асӑннӑ тӗсӗсене пурнӑҫлама паракан патентсемсӗр пуҫне (турттарса ҫӳресе тата ҫитерсе парса сутассипе ҫыхӑннӑ вак суту-илӗве пырса тивекен пайра):
пӗрремӗш ушкӑн – дифференциацин 1,0 коэффициенчӗллӗ Чӑваш Республикин Шупашкар хули хула округӗ; 
иккӗмӗш ушкӑн – дифференциацин 0,9 коэффициенчӗллӗ Чӑваш Республикин Ҫӗнӗ Шупашкар хули хула округӗ; 
виҫҫӗмӗш ушкӑн – дифференциацин 0,7 коэффициенчӗллӗ Чӑваш Республикин Улатӑр муниципаллӑ округӗ, Чӑваш Республикин Патӑрьел муниципаллӑ округӗ, Чӑваш Республикин Канаш муниципаллӑ округӗ, Чӑваш Республикин Шупашкар муниципаллӑ округӗ, Чӑваш Республикин Ҫӗмӗрле муниципаллӑ округӗ; 
тӑваттӑмӗш ушкӑн – дифференциацин 0,6 коэффициенчӗллӗ Чӑваш Республикин Вӑрнар муниципаллӑ округӗ, Чӑваш Республикин Йӗпреҫ муниципаллӑ округӗ, Чӑваш Республикин Куславкка муниципаллӑ округӗ, Чӑваш Республикин Комсомольски муниципаллӑ округӗ, Чӑваш Республикин Сӗнтӗрвӑрри муниципаллӑ округӗ, Чӑваш Республикин Муркаш муниципаллӑ округӗ, Чӑваш Республикин Вӑрмар муниципаллӑ округӗ, Чӑваш Республикин Ҫӗрпӳ муниципаллӑ округӗ, Чӑваш Республикин Етӗрне муниципаллӑ округӗ, Чӑваш Республикин Елчӗк муниципаллӑ округӗ; 
пиллӗкмӗш ушкӑн – дифференциацин 0,5 коэффициенчӗллӗ Чӑваш Республикин Элӗк муниципаллӑ округӗ, Чӑваш Республикин Красноармейски муниципаллӑ округӗ, Чӑваш Республикин Хӗрлӗ Чутай муниципаллӑ округӗ, Чӑваш Республикин Пӑрачкав муниципаллӑ округӗ, Чӑваш Республикин Шӑмӑршӑ муниципаллӑ округӗ, Чӑваш Республикин Тӑвай муниципаллӑ округӗ.".

2 статья
1. Ҫак Саккун, ҫак статьяпа урӑх вӑхӑтра вӑя кӗртме палӑртнӑ ҫак Саккунӑн 1 статйин 3-мӗш тата 4-мӗш пункчӗсемсӗр пуҫне, ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Ҫак Саккунӑн 1 статйин 3-мӗш пункчӗ ӑна официаллӑ йӗркепе пичетлесе кӑларнӑ кунран пуҫласа пӗр уйӑх иртсен вӑя кӗрет тата 2025 ҫулхи кӑрлач уйӑхӗн 1-мӗшӗнчен пуҫланнӑ право хутшӑнӑвӗсене пырса тивет.
3. Ҫак Саккунӑн 1 статйин 4-мӗш пункчӗ ӑна официаллӑ йӗркепе пичетлесе кӑларнӑ кунран пуҫласа пӗр уйӑх иртсен тата налук хумалли патент тытӑмӗпе усӑ курнӑ май илекен налук енӗпе черетлӗ налук тапхӑрӗн пӗрремӗш числинчен маларах мар вӑя кӗрет.
4. Чӑваш Республикин "Раҫҫей Федерацийӗн налуксемпе тӳлевсем ҫинчен калакан саккунӗсемпе Раҫҫей Федерацийӗн субъекчӗсене шанса панӑ налук йӗркелӗвӗн Чӑваш Республикинчи ыйтӑвӗсем ҫинчен" 2001 ҫулхи утӑ уйӑхӗн 23-мӗшӗнчи 38 №-лӗ саккунӗн (ҫак Саккунпа улшӑнусем кӗртнӗ) 33 статйин тӑххӑрмӗш абзацӗн положенийӗсемпе транспорт налукне 2024 ҫулхи налук тапхӑрӗшӗн тӳлесе татнӑ вӑхӑтран пуҫласа усӑ кураҫҫӗ.

	Чӑваш Республикин
Пуҫлӑхӗ
	
О. Николаев

